
Eiropas Parlaments,
–	ņemot vērā Komisijas priekšlikumu Eiropas Parlamentam un Padomei (COM(2025)0726),
–	ņemot vērā Līguma par Eiropas Savienības darbību 294. panta 2. punktu un 207. panta 2. punktu, saskaņā ar kuriem Komisija tam ir iesniegusi priekšlikumu (C10‑0245/2025),
–	ņemot vērā Līguma par Eiropas Savienības darbību 294. panta 3. punktu,
–	ņemot vērā provizorisko vienošanos, ko atbildīgā komiteja apstiprināja saskaņā ar Reglamenta 75. panta 4. punktu, un Padomes pārstāvja 2026. gada 23. aprīļa vēstulē pausto apņemšanos apstiprināt Parlamenta nostāju saskaņā ar Līguma par Eiropas Savienības darbību 294. panta 4. punktu,
–	ņemot vērā Reglamenta 60. pantu,
–	ņemot vērā Rūpniecības, pētniecības un enerģētikas komitejas atzinumu,
–	ņemot vērā Starptautiskās tirdzniecības komitejas ziņojumu (A10-0012/2026),
1.	pieņem pirmajā lasījumā tālāk izklāstīto nostāju;
[bookmark: _Hlk230010539]2.	apstiprina Eiropas Parlamenta, Padomes un Komisijas kopīgo paziņojumu, kas pievienots šai rezolūcijai un kas tiks publicēts Eiropas Savienības Oficiālā Vēstneša C sērijā;
3.	prasa Komisijai priekšlikumu Parlamentam iesniegt vēlreiz, ja tā savu priekšlikumu aizstāj, būtiski groza vai ir paredzējusi to būtiski grozīt;



4.	uzdod priekšsēdētājai nosūtīt Parlamenta nostāju Padomei, Komisijai, kā arī dalībvalstu parlamentiem.



P10_TC1-COD(2025)0726
Eiropas Parlamenta nostāja, pieņemta pirmajā lasījumā 2026. gada 19. maijā, lai pieņemtu Eiropas Parlamenta un Padomes Regulu (ES) 2026/..., ar ko risina negatīvās ar tirdzniecību saistītās sekas, kuras Savienības tērauda tirgū izraisījis globālais jaudas pārpalikums, un groza Regulu (ES) 2020/2170
(Tā kā starp Parlamentu un Padomi tika panākta vienošanās, Parlamenta nostāja atbilst galīgajam tiesību aktam Regulai (ES) 2026/1384.)


NORMATĪVĀS REZOLŪCIJAS PIELIKUMS
Eiropas Parlamenta, Padomes un Komisijas kopīgs paziņojums par tērauda ražojumu importu no Krievijas 

Kopš kara sākuma Savienība un tās dalībvalstis ir veikušas vēl nepieredzētus pasākumus, lai mazinātu ekonomisko atkarību no Krievijas, un strādājušas pie tā, lai nodrošinātu, ka Savienības saimnieciskās darbības neveicina Krievijas spējas turpināt karu.

Šie pasākumi ir ievērojami samazinājuši tirdzniecības plūsmas dažādās nozarēs, tostarp tērauda nozarē, paātrinājuši atsaistīšanu un veicinājuši Savienības noturību, vienlaikus arī apliecinot Savienības spēju rīkoties vienoti un izlēmīgi, ja ir apdraudētas tās vērtības un stratēģiskās intereses.

Vienlaikus Savienībai arī turpmāk ir jāpievērš uzmanība tām jomām, kurās ir saglabājusies atkarība, jo īpaši attiecībā uz konkrētiem tērauda ražojumiem, kuru imports vēl nav pilnībā aizliegts.

Konkrētāk, saskaņā ar pārejas režīmu, kas noteikts attiecīgajos Padomes pieņemtajos ierobežojošajos pasākumos[footnoteRef:1], tērauda nozarē līdz 2028. gada 30. septembrim ierobežotā apmērā turpināsies Krievijas izcelsmes ražojumu imports. Lai nodrošinātu pakāpenisku un stabilu diversifikāciju, šis imports tiek ierobežots ar kvotām, kuru apjomi katru gadu samazinās. [1:  	Padomes 2014. gada 31. jūlija Lēmums 2014/512/KĀDP par ierobežojošiem pasākumiem saistībā ar Krievijas darbībām, kas destabilizē situāciju Ukrainā (OV L 229, 31.7.2014., 13. lpp., ELI: http://data.europa.eu/eli/dec/2014/512/oj), un Padomes 2014. gada 31. jūlija Regula (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā (OV L 229, 31.7.2014., 1. lpp., ELI: http://data.europa.eu/eli/reg/2014/833/oj).] 


Eiropas Parlaments, Padome un Komisija atgādina par ierobežojošajiem pasākumiem piemērojamo institucionālo satvaru, vienlaikus uzsverot, ka attiecīgie Padomes pieņemtie ierobežojošie pasākumi ir pamatā virzībai uz atlikušo Krievijas tērauda ražojumu importa, jo īpaši tērauda plātņu, pilnīgu izbeigšanu līdz 2028. gada 30. septembrim.

